CELEX: 32020D1663
Language: el
Date: 2020-11-06 00:00:00
Title: Εκτελεστική απόφαση (EE) 2020/1663 της Επιτροπής της 6ης Νοεμβρίου 2020 για την τροποποίηση των παραρτημάτων I και II της απόφασης 2004/558/ΕΚ όσον αφορά το καθεστώς απαλλαγμένου από νόσο για την Τσεχία και την έγκριση του προγράμματος εκρίζωσης σε διάφορες περιφέρειες της Γαλλίας σχετικά με τη λοιμώδη ρινοτραχειίτιδα των βοοειδών [κοινοποιηθείσα υπό τον αριθμό C(2020) 7578] (Κείμενο που παρουσιάζει ενδιαφέρον για τον ΕΟΧ)

10.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 374/8
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2020/1663 ΤΗΣ ΕΠΙΤΡΟΠΗΣ
         της 6ης Νοεμβρίου 2020
         για την τροποποίηση των παραρτημάτων I και II της απόφασης 2004/558/ΕΚ όσον αφορά το καθεστώς απαλλαγμένου από νόσο για την Τσεχία και την έγκριση του προγράμματος εκρίζωσης σε διάφορες περιφέρειες της Γαλλίας σχετικά με τη λοιμώδη ρινοτραχειίτιδα των βοοειδών
         
            
               [κοινοποιηθείσα υπό τον αριθμό C(2020) 7578]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το άρθρο 9 παράγραφος 2 και το άρθρο 10 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η οδηγία 64/432/ΕΟΚ θεσπίζει κανόνες για την υγεία των ζώων όσον αφορά το εμπόριο βοοειδών εντός της Ένωσης. Το άρθρο 9 της εν λόγω οδηγίας προβλέπει ότι το κράτος μέλος που διαθέτει υποχρεωτικό εθνικό πρόγραμμα ελέγχου για μία από τις ασθένειες του παραρτήματος Ε (II) της εν λόγω οδηγίας, μπορεί να υποβάλει το πρόγραμμα αυτό στην Επιτροπή για έγκριση. Προβλέπει, επίσης, ότι μπορεί να απαιτούνται πρόσθετες εγγυήσεις για το ενδοενωσιακό εμπόριο βοοειδών. Η λοιμώδης ρινοτραχειίτιδα των βοοειδών, μια νόσος που προκαλείται από τον ερπητοϊό των βοοειδών τύπου 1 (BHV1), περιλαμβάνεται για τα βοοειδή στο παράρτημα Ε (II) της οδηγίας 64/432/ΕΟΚ.
                  
               
                     (2)
                  
                  
                     Τον Φεβρουάριο του 2020 η Γαλλία υπέβαλε στην Επιτροπή δικαιολογητικά έγγραφα για την έγκριση του εθνικού της προγράμματος για τον έλεγχο και την εκρίζωση της λοιμώδους ρινοτραχειίτιδας των βοοειδών, το οποίο καλύπτει τα γαλλικά μητροπολιτικά διαμερίσματα, εξαιρουμένης της Κορσικής, και ζήτησε έγκριση για να εφαρμόσει πρόσθετες εγγυήσεις για τη λοιμώδη ρινοτραχειίτιδα των βοοειδών σύμφωνα με το άρθρο 9 της οδηγίας 64/432/ΕΟΚ.
                  
               
                     (3)
                  
                  
                     Το άρθρο 10 της οδηγίας 64/432/ΕΟΚ προβλέπει ότι όταν ένα κράτος μέλος θεωρεί ότι ολόκληρη η επικράτειά του ή μέρος αυτής είναι απαλλαγμένο από μία από τις ασθένειες του παραρτήματος Ε (ΙΙ) της εν λόγω οδηγίας, κοινοποιεί στην Επιτροπή τα κατάλληλα δικαιολογητικά. Προβλέπει, επίσης, ότι μπορεί να απαιτούνται πρόσθετες εγγυήσεις για το ενδοενωσιακό εμπόριο βοοειδών.
                  
               
                     (4)
                  
                  
                     Τον Ιανουάριο του 2020 η Τσεχία υπέβαλε στην Επιτροπή δικαιολογητικά έγγραφα προκειμένου το σύνολο της επικράτειάς της να θεωρηθεί απαλλαγμένο από τον ιό BHV1 και ζήτησε έγκριση για την εφαρμογή πρόσθετων εγγυήσεων για τη λοιμώδη ρινοτραχειίτιδα των βοοειδών σύμφωνα με το άρθρο 10 της οδηγίας 64/432/ΕΟΚ.
                  
               
                     (5)
                  
                  
                     Η απόφαση 2004/558/ΕΚ της Επιτροπής (2) απαριθμεί τα κράτη μέλη και τις περιφέρειές τους που επιτρέπεται να εφαρμόζουν συμπληρωματικές εγγυήσεις για τη λοιμώδη ρινοτραχειίτιδα των βοοειδών σύμφωνα με τα άρθρα 9 και 10 της οδηγίας 64/432/ΕΟΚ. Στο παράρτημα I της απόφασης 2004/558/ΕΚ απαριθμούνται τα κράτη μέλη και οι περιφέρειές τους για τις οποίες ισχύουν συμπληρωματικές εγγυήσεις για τη λοιμώδη ρινοτραχειίτιδα των βοοειδών σύμφωνα με το άρθρο 9 της οδηγίας 64/432/ΕΟΚ, ενώ στο παράρτημα II της απόφασης 2004/558/ΕΚ απαριθμούνται τα κράτη μέλη και οι περιφέρειές τους για τις οποίες ισχύουν συμπληρωματικές εγγυήσεις για τη λοιμώδη ρινοτραχειίτιδα των βοοειδών σύμφωνα με το άρθρο 10 της οδηγίας 64/432/ΕΟΚ.
                  
               
                     (6)
                  
                  
                     Σε συνέχεια της αξιολόγησης των δικαιολογητικών εγγράφων που υπέβαλε η Γαλλία, τα μητροπολιτικά διαμερίσματα του εν λόγω κράτους μέλους, πλην της Κορσικής, θα πρέπει να περιληφθούν στο παράρτημα I της απόφασης 2004/558/ΕΚ και οι πρόσθετες εγγυήσεις για τη λοιμώδη ρινοτραχειίτιδα των βοοειδών θα πρέπει να εφαρμόζονται σύμφωνα με το άρθρο 9 της οδηγίας 64/432/ΕΟΚ.
                  
               
                     (7)
                  
                  
                     Επιπλέον, σε συνέχεια της αξιολόγησης των δικαιολογητικών εγγράφων που υπέβαλε η Τσεχία, το εν λόγω κράτος μέλος δεν θα πρέπει πλέον να περιλαμβάνεται στο παράρτημα I της απόφασης 2004/558/ΕΚ, αλλά θα πρέπει να περιληφθεί στο παράρτημα II της εν λόγω απόφασης, και οι πρόσθετες εγγυήσεις για τη λοιμώδη ρινοτραχειίτιδα των βοοειδών θα πρέπει να εφαρμόζονται σύμφωνα με το άρθρο 10 της οδηγίας 64/432/ΕΟΚ.
                  
               
                     (8)
                  
                  
                     Επομένως, τα παραρτήματα Ι και ΙΙ της απόφασης 2004/558/ΕΚ θα πρέπει να τροποποιηθούν ανάλογα.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα I και ΙΙ της απόφασης 2004/558/ΕΚ αντικαθίστανται από το κείμενο του παραρτήματος της παρούσας απόφασης.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 6 Νοεμβρίου 2020.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ 121 της 29.7.1964, σ. 1977/64.
         
            (2)  Απόφαση 2004/558/ΕΚ της Επιτροπής, της 15ης Ιουλίου 2004, για την εφαρμογή της οδηγίας 64/432/ΕΟΚ του Συμβουλίου σχετικά με συμπληρωματικές εγγυήσεις για το ενδοκοινοτικό εμπόριο βοοειδών όσον αφορά τη λοιμώδη ρινοτραχειίτιδα των βοοειδών και την έγκριση προγραμμάτων εκρίζωσης που υπέβαλαν ορισμένα κράτη μέλη (ΕΕ L 249 της 23.7.2004, σ. 20).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ I
                     
                                 Κράτη μέλη
                              
                              
                                 Περιφέρειες κρατών μελών για τις οποίες ισχύουν συμπληρωματικές εγγυήσεις για τη λοιμώδη ρινοτραχειίτιδα των βοοειδών σύμφωνα με το άρθρο 9 της οδηγίας 64/432/ΕΟΚ
                              
                           
                                 Βέλγιο
                              
                              
                                 Όλες οι περιφέρειες
                              
                           
                                 Γαλλία
                              
                              
                                 Περιφέρεια Auvergne et Rhône-Alpes
                                 Περιφέρεια Bourgogne-Franche-Comté
                                 Περιφέρεια Bretagne
                                 Περιφέρεια Centre-Val de Loire
                                 Περιφέρεια Grand Est
                                 Περιφέρεια Ile-de-France
                                 Περιφέρεια Ile-de-France
                                 Περιφέρεια Normandie
                                 Περιφέρεια Nouvelle-Aquitaine
                                 Περιφέρεια Occitanie
                                 Περιφέρεια Pays de la Loire
                                 Περιφέρεια Provence-Alpes-Côte d'Azur
                              
                           
                                 Ιταλία
                              
                              
                                 Περιφέρεια Friuli-Venezia Giulia
                                 Αυτόνομη επαρχία Trento
                              
                           
                                 Λουξεμβούργο
                              
                              
                                 Όλες οι περιφέρειες
                              
                           
               
               
                  
                     ΠΑΡΑΡΤΗΜΑ II
                     
                                 Κράτη μέλη
                              
                              
                                 Περιφέρειες κρατών μελών για τις οποίες ισχύουν συμπληρωματικές εγγυήσεις για τη λοιμώδη ρινοτραχειίτιδα των βοοειδών σύμφωνα με το άρθρο 10 της οδηγίας 64/432/ΕΟΚ
                              
                           
                                 Τσεχία
                              
                              
                                 Όλες οι περιφέρειες
                              
                           
                                 Δανία
                              
                              
                                 Όλες οι περιφέρειες
                              
                           
                                 Γερμανία
                              
                              
                                 Όλες οι περιφέρειες
                              
                           
                                 Ιταλία
                              
                              
                                 Περιφέρεια Valle d'Aosta
                                 Αυτόνομη επαρχία Bolzano
                              
                           
                                 Αυστρία
                              
                              
                                 Όλες οι περιφέρειες
                              
                           
                                 Φινλανδία
                              
                              
                                 Όλες οι περιφέρειες
                              
                           
                                 Σουηδία
                              
                              
                                 Όλες οι περιφέρειες
                              
                           
                                 Ηνωμένο Βασίλειο
                              
                              
                                 Jersey
                              
                           
               »